Dette sliter eldre bilførere med - og dette er de best på
I tillegg kjører mange eldre i gamle biler, og de tåler mindre fysisk i en kollisjon. Eldrebølgen er på veien. Ifølge Statens vegvesen har eldre med førerkort økt med 29 prosent de siste ti årene, og økningen vil fortsette frem mot 2020. Nå skal de eldre kurses i lokale trafikkfeller, men det er frivillig og de må betale selv. Veivesenet og Autoriserte trafikkskolers landsforbund (ATL) har nyetablert kurspakken 65+, som er vel så mye rettet mot 70-åringer og eldre som er aktive bak rattet. Det nye er at mens NAF, Folkeuniversitetet eller andre tidligere kunne arrangere kursene, er det nå ATL som har fått eneansvaret.Fra og med januar i år ble det slutt på de godkjente helseattestene man måtte ha med seg sammen med førerkortet fra fylte 70 år. Nå trenger man ikke helseattest før etter fylte 75 - rett og slett fordi folk flest holder seg sprekere lenger. - Mens lengde og kvalitet på kursene har vært varierende, blir det nå et mer strømlinjeformet opplegg der ATL har eneansvaret, sier prosjektleder Lind Basma. Kurset består av 12 timer teori og minimum to timer kjøring, og koster 1250 kroner. - Burde ikke dette kurset vært gratis? - Vi har diskutert det, men mener kursprisen er lav med godt innhold. De som har råd til å holde bil, har råd til å holde seg oppdatert. Det har vi alle ansvar for, sier direktør i trafikkopplæringsavdelingen i Vegdirektoratet, Bente Skjetne. Hun opplyser at enkelte forsikringsselskaper er inne på tanken om å dekke deler av kursavgiften for sine kunder.Eldrekurset dreier seg mest om trafikksikkerhet, og de lokale trafikksystemene de eldre synes er vanskelige er kurets viktigste innhold, ifølge ATL. - Vi ber om at kursdeltakerne selv tar med seg erfaringer fra lokalmiljøet om hva de synes er vanskelig, så diskuterer vi dette, sier Basma. Etter teoretisk gjennomgang bærer det ut i bilen for praktisk drilling av rundkjøringen, et kompliserte kryss eller hva det måtte være. - Oppfordrer dere eldre til dagslys- og butikkjøring? - Ja, det gjør vi. Et viktig tema er også at menn bør overlate mer av kjøringen til kvinnen. Det er mannen som oftest kjører, spesielt på langkjøring, men som også oftest faller først fra, sier Basma.- Tar dere opp spørsmål rundt kjøring av barnebarn. Mange kvier seg for å fortelle sine foreldre at de ikke lenger bør kjøre barnebarna, eller at det i hvert fall er bekymret? - Ja, vi innfører blant annet gavekort på kurset, som barna kan gi sine foreldre. Vårt mål er å ufarliggjøre temaet og bilkjøringen. Vi vil at eldre skal kunne kjøre lengst mulig, tryggest mulig, og at barnas foreldre ikke trenger bekymre seg. Besteforeldre er sine barns assistenter, henter i barnehagen og kjører til treninger. Derfor er det så viktig at vi har fokus på de lokalekjøreforholdene, sier Basma. Når bør besteforeldre slutte å kjøre barnebarna? Og hvordan diskuterer man dette? DEL DINE ERFARINGER OG DISKUTER NEDERST.
Rundkjøringer, venstresving i kryss, og evne til å oppfatte trafikksituasjoner raskt nok er eldre bilføreres svake sider bak rattet.